贈清鑒上人
作者：范浚
朝代：宋

paragraphs: 川勤直下生馬駒，早追奔電越國都。
至今不肯著槽廄，蹴蹋萬里浮江湖。
我來古寺長松下，邂逅解包逢藞䕢。
尚看秀色带峨眉，墨玉貫珠常在把。
問今客路迷風沙，得無勞苦行天涯。
笑言煩惱真佛事，去家千里猶吾家。
休公昔生我鄉曲，一瓶得得遊西蜀。
鑒今却自蜀中來，好住蘭陰結茅屋。